Materiál na rokovanie pre Mestské zastupiteľstvo v Žiline

Návrh zmluvy o výkone vo verejnom záujme

Materiál obsahuje:

Návrh na uznesenie
Dôvodová správa
Materiál – Návrh zmluvy o výkone vo verejnom záujme

Predkladá:

Ing. Viliam Mikuláš
prednosta Mestského úradu v Žiline

Vypracoval:

JUDr. Martin Valky
vedúci odboru právneho a majetkového

V Žiline dňa 15.6.2009

NÁVRH UZNESENIA

Mestské zastupiteľstvo v Žiline

schvaľuje

uzatvorenie zmluvy o výkone vo verejnom záujme medzi Mestom Žilina a DPMŽ, s.r.o. na obdobie od 1.7.2009 do 30.6.2019.

Dôvodová správa

Mestskému zastupiteľstvu v Žiline sa predkladá na schválenie návrh zmluvy o výkone vo verejnom záujme medzi Mestom Žilina a DPMŽ, s.r.o.

Na základe tejto zmluvy bude DPMŽ, s.r.o. zabezpečovať vykonávanie pravidelnej mestskej autobusovej a trolejbusovej dopravy na autobusových a trolejbusových linkách. Zmluva sa navrhuje s trvaním na dobu určitú od 1.7.2009 do 30.6.2019. Dopravné výkony ako aj úhrada straty za výkony vo verejnom záujme sú vyčíslené v prílohe č. 1 k tejto zmluve. Uhrádzanie straty za výkony vo verejnom záujme má svoj zákonný podklad v zákone č. 164/1996 Z. z. o dráhach a v zákone č. 168/1996 Z. z. o cestnej doprave a navrhovaná zmluva reflektuje požiadavky na zmluvu, kladené týmito právnymi predpismi.

Výška úhrady za poskytované výkony vo verejnom záujme vychádza zo schváleného rozpočtu Mesta Žilina.

Účinnosť zmluvy sa navrhuje od 1.7.2009, nakoľko zmluva môže vstúpiť do účinnosti až po jej schválení Mestským zastupiteľstvom v Žiline.

Predložený materiál bol prerokovaný v Komisii finančnej, Komisii dopravy a komunálnych služieb a v mestskej rade, pričom ich pripomienky predkladateľ do materiálu zapracoval.

   

Zmluva o výkone vo verejnom záujme 

uzatvorená podľa § 30 zákona NR SR č.164/1996 Z.z. o dráhach v znení neskorších zmien a doplnkov  § 15 Zákona NR SR  č.168/1996 Z.z. o cestnej doprave v znení neskorších predpisov, § 261 odst. 2 a § 269 odst. 2  Obchodného zákonníka  (ďalej len zmluva).
Mesto Žilina a Dopravný podnik mesta Žiliny s.r.o.  v záujme zabezpečenia prepravných potrieb osôb a služieb v prospech verejnosti súvisiacich s verejnou pravidelnou mestskou autobusovou a trolejbusovou dopravou osôb, úpravy právnych a finančných vzťahov medzi zmluvnými stranami, ktoré pri tejto preprave vznikajú, uzatvárajú túto zmluvu:

Čl.1
Zmluvné strany

Objednávateľ:                             Mesto Žilina 
                                                      (ďalej len „objednávateľ“)
Sídlo:                                             Námestie obetí komunizmu 1, 011 31 Žilina
Štatutárny orgán:                        Ivan Harman, primátor
Zástupca pre vecné rokovanie:  Ing. Vladimír Baránek, vedúci odboru dopravy
                                                       Ing. Alžbeta  Popluhárová, vedúca ekonomického odboru  
IČO:                                              321 796    
Bankové spojenie:                        Dexia banka Slovensko, č.ú.: 0330353001/5600     

a

Dopravca:                                     Dopravný podnik mesta Žiliny s.r.o.
                                                       (ďalej len „dopravca“)
Sídlo:                                             Kvačalova 2, 011 40 Žilina
Zapísaný:                                      V Obchodnom registri Okresného súdu Žilina,
                                                       číslo zápisu: Oddiel Sro, vložka č.3510/L
Štatutárny orgán:                        Ing. Igor Gubala, konateľ
Zástupca pre vecné rokovanie:  Ing. Jan Olszar, výrobno-dopravný námestník 
IČO:                                              36 007 099
DIČ:                                              2020447583
IČ DPH:                                        SK2020447583
Bankové spojenie:                        Dexia banka Slovensko, č.ú.: 5627105001/5600

Čl.2
Predmet zmluvy

1. Predmetom  tejto zmluvy je  výkon prepravných služieb súvisiacich s vykonávaním 
    pravidelnej mestskej autobusovej a trolejbusovej dopravy vo verejnom  záujme na
    autobusových a trolejbusových linkách , na ktoré má dopravca udelené dopravné licencie.   

2. Dopravca sa zaväzuje poskytnúť objednávateľovi výkony pravidelnej mestskej autobusovej 
    a trolejbusovej dopravy vo verejnom záujme v rozsahu prepravného, prevádzkového
    a tarifného záväzku.

3.  Zmluva stanovuje spôsob a výšku úhrady straty z realizácie výkonov vo verejnom záujme, 
     spôsob kontroly a ďalšie povinnosti zmluvných strán, ktoré vzniknú v dôsledku plnenia 
     výkonov.

Čl.3
Doba platnosti zmluvy

     Táto zmluva sa uzatvára na dobu určitú od 1.7.2009 do  30.6.2019.

Čl.4
Predmet plnenia 

     Dopravca sa zaväzuje zabezpečiť  realizáciu dopravných výkonov mestskej verejnej 
dopravy osôb autobusmi a trolejbusmi v súlade s  Ročnými projektmi mestskej verejnej
dopravy ako aj dodatkami a prílohami k tejto zmluve, ktoré budú tvoriť jej neoddeliteľnú súčasť.

Čl.5
Kontrola dodržiavania predmetu plnenia 

1. Kontrolu plnenia dopravných výkonov budú vykonávať poverení zamestnanci 
    objednávateľa.   

2. Kontrolu dodržiavania cestovných poriadkov  budú vykonávať priebežne poverení 
     zamestnanci objednávateľa.

3. Povolené limity nepresnosti mestskej verejnej dopravy sa stanovujú nasledovne :

Typ nepresnosti jazdy                                  Podiel prípustných nepresností jázd v %
Predčasné odchody do 3 minút                                          5
Predčasné odchody do 1 minúty                                       15
Oneskorený odchod do 3 minút sa toleruje v plnom rozsahu

4. Kontrolu a zisťovanie počtu vynechaných spojov vykonávajú priebežne poverení        
    zamestnanci objednávateľa. Povolený limit pre počet vynechaných spojov je 0,16  %
    z plánovaného počtu spojov počas celého zmluvného obdobia.

5. Kontrolu čerpania a použitia finančných prostriedkov poskytnutých z rozpočtu mesta 
    vykonáva hlavný kontrolór objednávateľa.

Čl. 6
Úhrada straty vo verejnom záujme 

1.  Objednávateľ uhradí dopravcovi stratu vo verejnom záujme  v zmysle príslušných platných
predpisov. 
    
2. Objednávateľ bude dopravcovi uhrádzať mesačne zálohy v alikvotnej výške zo sumy ročnej úhrady,   ktorá bude uvedená v dodatkoch/prílohách – ročných  projektoch  k tejto zmluve. Skutočná výška straty z výkonov vo verejnom záujme bude preukázaná po skončení každého účtovného roka na základe údajov účtovníctva dopravcu, ktoré dopravca predloží  do konca februára nasledujúceho roka.

3.  Dopravca bude predkladať objednávateľovi štvrťročne Výkaz o výkonoch, nákladoch a
     tržbách v mestskej hromadnej doprave. 

4.  Výška náhrady straty vo verejnom záujme a harmonogram úhrady záloh budú dohodnuté 
v dodatkoch/prílohách – ročných  projektoch  k tejto zmluve.   
 
5. Z finančných prostriedkov poskytnutých ako náhradu straty vo verejnom záujme dopravca
    uhradí náklady súvisiace s výkonmi vo verejnom záujme v zmysle platných predpisov. 

Čl.7
Povinnosti dopravcu

1. Plniť prevádzkový záväzok v rozsahu udelených dopravných licencií a cestovných
   poriadkov viazaných na výkon vo verejnom záujme.  

2. Plniť prepravný záväzok a ostatné povinnosti. v súlade s  Mestským prepravným
    poriadkom.

3. Plniť tarifný záväzok.

4. Vykonávať pravidelnú autobusovú a trolejbusovú mestskú dopravu takým spôsobom, aby 
    boli zabezpečené práva cestujúcich.

5. Dopravca a jeho zamestnanci sú povinní dodržiavať všeobecné záväzné predpisy týkajúce
sa cestnej dopravy, predpisy o bezpečnosti práce a prestávky v práci osádok, predpisy
o premávke na pozemných komunikáciách a iné.

Čl.8
Povinnosti objednávateľa

1.  Objednávateľ bude uhrádzať stratu vo verejnom záujme v súlade s  rozpočtom Mesta      
     Žiliny na príslušný rok.

2. Stratu  z výkonov vo verejnom záujme uhradí objednávateľ dopravcovi preddavkovo
    mesačne podľa  časového harmonogramu dohodnutého v dodatkoch/prílohách – ročných projektoch k tejto zmluve. 

    
Čl.9
Sankcie za neplnenie zmluvy a odstúpenie od zmluvy

1.  Objednávateľ môže za opakované neplnenie povinností dopravcu uvedených v čl.7  
     tejto zmluvy uložiť sankcie podľa § 35 zákona č.168/1996 Z.z. o cestnej doprave v znení
 neskorších predpisov, prípadne odobrať licenciu, alebo časť spojov na linkách a tým
 alikvotnou sumou  znížiť uhrádzanie straty dopravcovi alebo linky úplne zastaviť. 

2. Objednávateľ môže odstúpiť od zmluvy v prípade, že dopravca stratí dopravnú licenciu 
    na autobusové alebo trolejbusové linky, resp. nezabezpečí predĺženie platnosti licencie.

3. Objednávateľ môže od zmluvy odstúpiť aj v prípade, ak zanikol verejný záujem sčasti, 
    alebo aj v plnom rozsahu.

4. Dopravca môže od zmluvy odstúpiť, ak si objednávateľ bez dôvodov uvedených v tejto 
zmluve v znení dodatkov a príloh neplní zmluvne dohodnuté povinnosti uhrádzať výšku straty vo verejnom záujme.   

5. Dopravca môže od zmluvy odstúpiť, ak došlo k jeho zrušeniu,  alebo ak výkon verejnom
záujme sa stal  pre neho nesplniteľným, alebo splnenie nemožným.

Čl.10
Záverečné ustanovenia

1. Túto zmluvu je možné meniť alebo dopĺňať len písomnou formou po vzájomnej dohode
zmluvných strán dodatkami.  Zmluvné strany sa zároveň dohodli, že v prípade zmien
ekonomických ukazovateľov ovplyvňujúcich výraznejšie výšku úhrady straty pristúpia k jej 
úpravám.

2. Objednávateľ a dopravca sa dohodli, že na roky 2009 až 2019 budú dopravné ukazovatele
predmetom príloh alebo dodatkov k tejto zmluve, osobitne na každý rok. V dodatkoch/príloh  bude riešené taktiež finančné krytie dohodnutých objemov výkonov,  krytie straty vo verejnom záujme, investičných aktivít dopravcu.  

3. Zmluva je vyhotovená v štyroch rovnopisoch, z ktorých každá zmluvná strana obdrží 
   dva rovnopisy. 

4. Touto zmluvou sa ruší  Zmluva o organizácii prevádzky a finančnom zabezpečení mestskej
    verejnej dopravy v Žiline, uzavretá na roky 2007 – 2009 v decembri 2006. 

     V Žiline, dňa                                                                          V Žiline, dňa

   ............................................                                                 ............................................
              Ivan Harman                                                                    Ing. Igor Gubala
     primátor Mesta Žilina                                                            konateľ DPMŽ s.r.o.
         
Príloha č. 1 /Projekt na rok 2009 s výhľadom na roky 2010 a 2011/
                   ku   Zmluve o výkone vo verejnom záujme uzatvorenej
                                             dňa ......................

medzi zmluvnými stranami :

Čl.1
Zmluvné strany

Objednávateľ:                             Mesto Žilina 
                                                      (ďalej len „objednávateľ“)
Sídlo:                                             Námestie obetí komunizmu 1, 011 31 Žilina
Štatutárny orgán:                        Ivan Harman, primátor
Zástupca pre vecné rokovanie:  Ing. Vladimír Baránek, vedúci odboru dopravy
                                                       Ing. Alžbeta  Popluhárová, vedúca ekonomického odboru  
IČO:                                              321 796    
Bankové spojenie:                        Dexia banka Slovensko, č.ú.: 0330353001/5600     

a

Dopravca:                                     Dopravný podnik mesta Žiliny s.r.o.
                                                       (ďalej len „dopravca“)
Sídlo:                                             Kvačalova 2, 011 40 Žilina
Zapísaný:                                      V Obchodnom registri Okresného súdu Žilina,
                                                       číslo zápisu: Oddiel Sro, vložka č.3510/L
Štatutárny orgán:                        Ing. Igor Gubala, konateľ
Zástupca pre vecné rokovanie:  Ing. Jan Olszar, výrobno-dopravný námestník 
IČO:                                              36 007 099
DIČ:                                              2020447583
IČ DPH:                                        SK2020447583
Bankové spojenie:                        Dexia banka Slovensko, č.ú.: 5627105001/5600

1. DOPRAVNÉ VÝKONY 

            Dopravca zabezpečí realizáciu dopravných výkonov v objeme uvedenom 
            v tabuľke :    

                      	        Rok 2009                   	    Rok 2010	     Rok 2011	
 Vozové kilometre 
 	3 526 tis. 
	3 526 tis.
	3 526 tis.

	         
            2. ÚHRADA STRATY VO VEREJNOM ZÁUJME
          
             Objednávateľ sa zaväzuje uhradiť dopravcovi predpokladanú stratu vo verejnom záujme v čiastke :

Rok 2009	2 436 434 €	
Rok 2010 	2 558 256 €	
Rok 2011	2 716 868 €	

            v 12-tich  mesačných splátkach do 10-tého kalendárneho dňa v mesiaci.  Úhrada
             straty vo verejnom záujme za január 2009 až jún 2009 vo výške .....................
             bola vykonaná do dňa  podpisu tejto zmluvy podľa ustanovení Zmluvy o organizácii 
             prevádzky a finančnom zabezpečení mestskej verejnej dopravy, uzavretej na roky 
             2007 – 2009.
         
Úhrada mesačných úhrad v alikvotnej výške zo sumy ročnej úhrady bude realizovaná podľa čl. 6 ods. 2 zmluvy o výkone vo verejnom záujme.

          4. Táto príloha tvorí neoddeliteľnú prílohu Zmluvy o výkone vo verejnom záujme 
              a je platná dňom podpisu zmluvných strán.
           
          5. Táto príloha je vyhotovená v štyroch rovnopisoch, každá zmluvná strana obdrží
              dva rovnopisy. 

          6. Prípadné zmeny v prílohe je možné uskutočniť len na základe obojstrannej dohody
              zúčastnených strán písomnou formou. 

     V Žiline, dňa                                                                          V Žiline, dňa

   ............................................                                                 ............................................
              Ivan Harman                                                                    Ing. Igor Gubala
     primátor Mesta Žilina                                                            konateľ DPMŽ s.r.o.